Սոցիալապես անապահով եւ առողջական լուրջ խնդիրներ ունեցող 50-ամյա Արթուր Դավթյանին ՀՀ աշխատանքի եւ սոցիալական հարցերի նախարարությունը զրկել է հաշմանդամության թոշակից: Արթուր Դավթյանը 2013 թվականին սրտի բարդ վիրահատություն է տարել: Վիրահատվելուց հետո չորս տարի հաշմանդամության թոշակ է ստացել: Առաջին մեկ տարին, որպես երկրորդ խմբի հաշմանդամ, ստացել է 18 հազար դրամ, ապա փորձագիտական զննումից հետո նրան երրորդ կարգի հաշմանդամության կարգ է տրվել, իսկ 2017 թվականի հոկտեմբերին Դավթյանը, ընդհանրապես զրկվել է հաշմանդամության կարգից: